Emborg Foods A/S i Svenstrup beskæftiger sig med handel inden for mejeriprodukter, fisk og skaldyr, kød og fjerkræ samt andre fødevarer. I regnskabsåret 2007 har selskabet realiseret en omsætning på 2,2 mia. kr. mod tidligere 2,1 mia. kr.

Årets resultat efter skat stiger fra 16,1 mio. kr. til 30,7 mio. kr., skriver Børsen onsdag. Selskabet beskæftiger omkring 400 ansatte fordelt på fire divisioner og to datterselskaber. Datterselskabet Emborg AO i Moskva har i regnskabsåret opnået en omsætningsfremgang på 35 pct., mens aktiviteterne i selskabet Dandeli Foods, Prag, er afhændet til et selskab, der ejes 50/50 af Emborg Foods A/S og en ekstern partner Havelland Express Frischdienst i Berlin.